Krajevna skupnost Lokovec

Lokovec 82

5253 Čepovan

Datum: 5. 7. 2025

ZAPISNIK

1. seje Sveta Krajevne skupnosti Lokovec, ki je bila dne 5. 7. 2025 ob 19,00. uri v prostorih Centra kulturne dediščine, Lokovec 82.

Prisotni člani: Elena Delfini, Sebastjan Šuligoj, Tanja Bremec, Zdenko Šuligoj, Sašo Winkler.

Ostali prisotni pri točki 4.: Peter Susič, Jožica Humar, Lojze Bremec, Željko Šuligoj, Mirjam Šuligoj, Agata Slivka, Anita Banič.

Odsotni: Karin Šuligoj,Tomaž Bremec.

Dnevni red:

1. Potrditev dnevnega reda.
2. Potrditev zapisnika 15. redne seje KS Lokovec in pregled izpeljanih sklepov.
3. Določitev zapisnikarja seje. .
4. Problematika sanacije krajevnih cest (košnja, gramoziranje, asfaltiranje).
5. Analiza izpeljanih projektov (prižig kope miru, Kovaški odmev, krajevni praznik).
6. Razno.

Ad.1.)

Predsednik Zdenko Šuligoj je odprl sejo in predstavil dnevni red.

SKLEP: Člani sveta so soglasno potrdili dnevni red.

Ad.2.)

Predsednik je povzel sklepe zapisnika 15. seje in pregled izpeljanih sklepov.

Ugotovljeno je bilo, da je bila večina realizirana.

SKLEP: Člani sveta so soglasno potrdili zapisnik 15. seje.

Ad.3.)

SKLEP: Člani sveta so potrdili, da bo zapisnikar 16. redne seje Sašo Winkler.

Ad.4.)

S krajani, ki so bili povabljeni na sestanek za asfaltacijo cest, je potekal pogovor, kakšne bi bile možnosti za asfaltacijo nekaterih kritičnih krajevnih poti.

KS Lokovec ima za vzdrževanje krajevnih poti 20.000€ (košnja, gramoziranje, gredanje poti).

Predsednik Zdenko Šuligoj je predstavil, da je cena asfalta od 25 do 35€ po kvadratnem metru z ureditvijo podlage in debeline 6cm. V kolikor bi želeli izpolniti vsem željam krajanov bi potrebovali cca 90.000€. Teh sredstev pa KS Lokovec trenutno v proračunu nima. Klub temu smo se dogovorili, da bomo poizkušali v bodoče reševati vsaj kritične točke.

S krajani smo se dogovorili za še dodaten sestanek, na katerega bo ponovno povabljen župan ali podžupan MONG, da nam razložita zakaj so nekateri dokumenti glede lastništva cest, ki so bili pred leti poslani na občino, ostali nerešeni. Glede ceste v Vrše se bo poskušalo dogovoriti še z gozdnim gospodarstvom, če bi bili pripravljeni pomagati pri financiranju asfaltacije.

Ad.5)

Analiza izpeljanih dogodkov je bila po mnenju članov KS Lokovec uspešno izpeljana. Povečanje moči električne napeljave v domu krajanov je v teku, strošek je 160€.

Za krajevni praznik je KS prispevala 1.200€ za glasbeno skupino + 275€ za izdelavo plakatov.

KS Lokovec je KTD-ju podelilo priznanje za 25 let uspešnega delovanja.

Ad.6)

Pod točko razno je bilo povedano, da je KS nabavila mikrovalovno pečico za potrebe KTD-ja v vrednosti 110€.

Za obnovo treh vodohramov je na razpolago 15.000€.

Ker je bil vodohram v Zg. Lokovcu prodan skupaj s stavbo, se bo poskušalo iskati rešitev za vrnitev v javno dobro.

Dogovorjeno je tudi za prekritje stare kapele, katera je še vedno poškodovana po neurju izpred dveh let.

Poškodovan pokrov vodnjaka pri župnišču bo potrebno zaradi varnosti nujno nadomestiti z novim.

Ponovno bo potrebno kontaktirati spomeniško varstvo za poškodovano ploščo na spomeniku v Sr. Lokovcu.

Plačano je bilo zavarovanje objektov, ki jih upravlja KS Lokovec.

Seja sveta KS Lokovec je bila zaključena ob 21.00. uri.

Zapisal Sašo VVinkler - za KS Lokovec. Zdenko Šuligoj - predsednik